
Pirido[2,3-b] indolizinek szintézise mikrohullámú reaktor felhasználásával

Az indolizinek a heteroaromás vegyületek azon csoportjába tartoznak, amelyek egy 5 illetve egy 6 tagú kondenzált gyűrűt tartalmaznak és a köztük hídat képező N atomot [1,2]. A szakirodalomban megtalálható indolizin származékok közül ismertek jelentős biológiai aktivitást mutató vegyületek, amelyek a gyógyászatban alkalmazást nyertek, mint gyulladáscsökkentő, antibakteriális, antivirális [3], antitumorális vagy rákellenes gyógyszerek [4]. Biológialiag aktív indolizin származék két kereskedelmi forgalomban lévő gyógyszer is, a Zolimidin™, amely gyomorfekélyelleni készítmény és a Zolpidem™, amely nyugtató [3]. Új pirido-indolizin származékok előállítása két módszer alapján lehetséges: egy megfelelően szubsztituált indolizin származékból kiindulva a piridin gyűrű kiépítésével vagy piridinium-sók és kalkonok (1,3-diaril-propenonok) reakcióival.
A pirido[2,3-b] indolizin gyűrűrendszer kialakítása az említett második módszer alapján történt környezetbarát reakciókörülmények alkalmazásával: etanol-víz oldószerelegyben, mikrohullámú aktiválás felhasználásával. A dolgozat tartalmazza különböző 2,4-diaril-pirido-indolizin származékok szintézisének vizsgálatát, az alkalmazott módszerek összehasonlítását és az előállított vegyületek szerkezetének jellemzését, melyet MS, IR és NMR spektrószkópiai módszerek alkalmazásával végeztünk.
További céljaink közé tartozik az előállított vegyületek biológiai aktivitásának vizsgálata. Minden általunk előállított indolizin származék tartalmaz nitril-csoportot, amely könnyen karboxil-csoportá alakítható, ezáltal növelhető a vizsgált vegyületek vízoldhatósága.

